Thorleif Boman
Store norske leksikon,Religion og filosofi,Religioner og livssyn,Kristendom,Den norske kirke
Thorleif Boman var en norsk teolog. Han ble dr. theol. i 1952, var sjømannsprest fra 1924–1930, forstander ved Misjonsskolen i Stavanger fra 1934–1937 og senere menighetsprest. Boman var en aktiv debattant og forfatter.
Bomans doktoravhandling, Das hebräische Denken im Vergleich mit dem griechischen (5. opplag 1968), er oversatt til engelsk og japansk. Blant hans senere arbeider var Troslære for fritenkere (1963), Jesus, jødenes konge (1967, i større tysk utgave, Die Jesusüberlieferung im Lichte der neueren Volkskunde samme år), Europas kultur og den jødiske arv (1972), Religiøse problemer (1972), Personlig kristendom i en irreligiøs stat (1973) og Jesus av Nasaret (1975). Boman var foreleser og sensor ved Universitetet i Oslo. Les mer i Store norske leksikon Thorleif Boman i Norsk biografisk leksikon Den norske kirke Kristendommens historie i norge